open-index/open-wikipedia-markdown huggingface dataset:
Sotralista

**Sotralista** er ei politisk bygdeliste i Øygarden kommune på Sotra i Vestland, og i tidligere Fjell kommune. Lista ble etablert i 1989 for å motarbeid planen om et stort deponi vest på Sotra, og stilte første gang til valg ved kommunestyrevalget 1991. Lista oppnådde ordførervervet i 2003.

Foran kommunestyrevalget 2023 endret lista navn til **Sotralista-TVØ**.

## Representasjon
*1991: 4 mandater.
*1995:
*1999:
*2003: 8 mandater. Ordfører Jan Utkilen
*2007: 4 mandater
*2011: 6 mandater
*2019: 5 mandater
*2023: 3 mandater

## Referanser


## Eksterne lenker
*
Bjarne Bakken

**Bjarne Bakken** (født 13. januar 1951) var ordfører i Notodden kommune fra 1999 til 2007. Han representerte Arbeiderpartiet. Den første perioden var det et valgteknisk samarbeid med Kristelig Folkeparti, og varaordfører var da Odd Erik Johansen. Fra 2003 var det Solidaritetslista som var politisk samarbeidspartner og Asgeir Drugli som var varaordfører.

Bakken har også vært flyktningguide som ordfører i Notodden og personlig deltatt i arbeidet for å integrere flyktninger i det politiske liv i kommunen. 

Etter et dårlig resultat i kommunestyrevalget 2007 trakk han seg fra politikken.

## Referanser


## Eksterne lenker
* Bjarne Bakken trekker seg
* Flyktningguide i Notodden
* Valget i Notodden hos NRK
Lamborghini Reventón

**Lamborghini Reventón** er en bilmodell fra den italienske bilprodusenten Lamborghini, første gang presentert på bilutstillingen i Frankfurt am Main i 2007. Modellen er den nest kraftigste modellen etter Lamborghini Aventador som har 30 hestekrefter mer. Reventón er basert på Lamborghini Murciélago og oppkalt etter en okse som tok livet av toreadoren Felix Guzman i 1943.

Under panseret sitter en V12-motor på 660 hestekrefter, noe som bidrar til at bilen kjører 0-100 km/t på 3,4 sekunder. Toppfarten ligger rundt 330 km/t. Bilen skal kun produseres i 20 eksemplarer, og alle var solgt allerede ved introduksjonen til en pris på 1 million euro per bil, omkring 10&nbsp;000&nbsp;000 norske kroner.

## Referanser



## Eksterne lenker
*
Scott J. Horowitz

**Scott Jay «Doc» Horowitz** (født 24. mars 1957 i Philadelphia, Pennsylvania) er en tidligere amerikansk astronaut i arbeide for NASA. Han har vært med på fire romfergeturer, bl.a to til Den internasjonale romstasjonen (ISS) under ISS Ekspedisjon 2. Han har logget over 47 dager i verdensrommet totalt. Han pensjonerte seg som astronaut i oktober 2007.

## Romferder

## Bilder

Fil:STS-75 crew.jpg|Mannskapet på STS-75
Fil:STS-82 crew.jpg|Mannskapet på STS-82
Fil:STS-101 crew.jpg|Mannskapet på STS-101
Fil:STS-105 crew.jpg|Alle som var om bord på STS-105


## Referanser


## Eksterne lenker
* Spacefacts biography of Scott J. Horowitz
* NASA astronaut Biography
* NASA Biography
James D. Halsell

**James Donald Halsell jr.** (født 29. september 1956 i West Monroe, Louisiana) er en tidligere amerikansk astronaut i arbeide for NASA. Han har vært med på fem romfergeturer, bl.a en til Den internasjonale romstasjonen (ISS) og en til Mir. Han har logget over 52 dager i verdensrommet totalt. Han pensjonerte seg som astronaut i november 2006.

## Romferder

## Bilder

Fil:Sts-65 crew.jpg|Mannskapet på STS-65
Fil:STS-74 crew.jpg|Mannskapet på STS-74
Fil:STS-83 crew.jpg|Mannskapet på STS-83
Fil:STS-94 crew.jpg|Mannskapet på STS-94
Fil:STS-101 crew.jpg|Mannskapet på STS-101


## Eksterne lenker
* NASA Biography
* Spacefacts biography of James D. Halsell
Gerhard Thiele

**Gerhard Paul Julius Thiele** (født 1953) er en tidligere tysk astronaut i arbeide for ESA. Han har vært med på en romfergeferd der han tilbrakte over 11 dager i verdensrommet totalt, men var reserve for ferdene STS-55 og Sojuz TMA-4. Han trakk seg fra ESA i oktober 2005.

## Romferder

## Bilder

STS-99 crew.jpg|Mannskapet på STS-99
Gerhard Thiele STS-99.jpg|Thiele på STS-99
Gerhard Thiele STS-99 Earth.jpg|Thiele tar bilde av Jorden på STS-99


## Referanser


## Eksterne lenker
* NASA biography
* ESA biography
* Spacefacts biography of Gerhard Thiele
Sentraleuropeisk sommertid

**Sentraleuropeisk sommertid**, eller **Central European Summer Time** (**CEST**), er tidssonen som ligger 2 to timer før UTC, og kan skrives UTC+2. Tidssonen er brukt som sommertid i mesteparten av Europa og i noen nordafrikanske land. Om vinteren brukes sentraleuropeisk tid (UTC+1).

Sentraleuropeisk sommertid var tidligere også kjent under andre navn, som middeleuropeisk sommertid (MEST).

## Bruk
Følgende land og territorier bruker sentraleuropeisk sommertid om sommeren, mellom 01.00 UTC på den siste søndagen i mars og 01.00 på den siste søndagen i oktober. Merk at CEST refereres vanligvis til som CET i de landene som bruker tidssonen.

* Albania, siden 1974
* Andorra, siden 1985
* Belgia, siden 1980
* Bosnia-Hercegovina, siden 1983
* Danmark (utenom Færøyene og Grønland), siden 1980
* Frankrike (fastland og Corsica), siden 1976
* Gibraltar, siden 1982
* Italia, siden 1966
* Kroatia, siden 1983
* Liechtenstein
* Luxembourg, siden 1977
* Nord-Makedonia, siden 1983
* Malta, siden 1974
* Monaco, siden 1976
* Montenegro, siden 1983
* Nederland (fastland), siden 1977
* Norge, siden 1980
* Polen, siden 1977
* San Marino, siden 1966
* Serbia, siden 1983
* Slovakia, siden 1979
* Slovenia, siden 1983
* Spania (utenom Kanariøyene), siden 1974
* Sveits, siden 1981
* Sverige, siden 1980
* Tsjekkia, siden 1979
* Tunisia, siden 2005
* Tyskland, siden 1980
* Ungarn, siden 1980
* Vatikanstaten, siden 1966
* Østerrike, siden 1980

CEST var også brukt i Portugal årene 1993&ndash;1995.
Mary E. Weber

**Mary Ellen Weber** (født 24. august 1962 i Cleveland, Ohio) er en tidligere astronaut for NASA. Hun har vært med på to romfergeturer, en av dem til Den internasjonale romstasjonen (ISS). Hun har logget over 18 dager i verdensrommet totalt. Hun pensjonerte seg som astronaut i desember 2002.

## Romferder

## Bilder

Fil:STS-70 crew.jpg|Mannskapet på STS-70
Fil:STS-101 crew.jpg|Mannskapet på STS-101


## Eksterne lenker
* NASA Bio
Johannes av Vercelli

**Johannes Garbella av Vercelli**, egentlig **Giovanni** (født ca. 1205 Mosso Santa Maria i Vercelli i Italia, død 30. november 1283 i Montpellier i Frankrike), var generalmester for dominikanerordenen. Han studerte i Paris og underviste i kanonisk rett i Paris, Pavia og Vercelli. 

Fra 1254 av var han prior i Bologna, og fra 1257-1264 provinsial for ordenens lombardprovins. 

I 1264 ble han valgt til generalmester for dominikanerordenen.

Han ble saligkåret den 7. september 1903 ved at hans kult ble stadfestet av pave Pius X.

## Eksterne lenker
* Biografi på katolsk.no – nettsted sist besøkt 22. september 2007.
Ira C. Eaker

**Ira Clarence Eaker** (født 13. april 1896 i Field Creek i Texas, USA, død 6. august 1987) var en general i United States Army Air Forces under andre verdenskrig. Han var annenkommandant for Eighth Air Force, og ble sent til England for å opprette og organisere landets bombingskommando. Han slet med å bygge opp luftkraft i England, men hærens lufttropper utviklet seg, og han ble kommandant for Eighth Air Force 1. desember, 1942.

Han var ikke enig i planen om å bombe Monte Cassino i februar 1944, fordi det var et tvilsomt militært mål. Til slutt ga han seg, og sa at det var opp til bakkekommandantene. Historikere mener nå at Eakers skepsis var korrekt, og at det gamle, ærverdige abbediet ved Monte Cassino kunne ha blitt spart, uten å ha satt de alliertes invasjon av Italia i fare.

Eaker ble utnevnt til *Honorary Knight Commander* av Order of the British Empire og *Honorary Knight Commander* av Order of the Bath.

## Referanser
Økobygda

**Økobygda** er et boligprosjekt som ligger i Emblasvei i Borge, Fredrikstad.

## Historikk
Målet med boligprosjektet var at boligene skulle passe godt inn i naturomgivelsene og at et lille samfunnet skulle være et foregangssted som ikke sløste med ressurser. Selskapet SG arkitekter tegnet husene som sto klare i 1994. Stykkprisen på de 15 husene lå på omkring 700&nbsp;000 kroner. Det ble blant annet installert en kompostdunk til hvert hus i tillegg til en felles plass for oppsamling av hageavfall. Samfunnet var et foregangssted på miljøvennlig resirkulering av glass, papir, kartonger og papp.

## Eksterne lenker
* Østfoldforskning: Økologisk boligbygging - Økobygd i Borge: Forprosjekt. Besøkt 17. oktober 2012.
* Østfoldforskning: Økobygd i Borge, Boliger for framtiden. Besøkt 17. oktober 2012.
Mamoru Mohri

**Mamoru «Mark» Mohri** (毛利衛 Mōri Mamoru, født 29. januar 1948) er en tidligere japansk astronaut med to ferder med romfergen. Han har logget over 19 dager i verdensrommet totalt.

## Romferder

## Bilder

Fil:STS-47 crew.jpg|Mannskapet på STS-47
Fil:STS-99 crew.jpg|Mannskapet på STS-99


## Referanser


## Eksterne lenker
* NASA Biography
* Spacefacts biography of Mamoru Mohri
Skotselv kraftverk

**Skotselv Kraftverk** er et vannkraftverk i Bingselva ved Skotselv i Buskerud.

Det er et elvekraftverk som utnytter et fall på 20 meter.

Det er installert en Kaplanturbin på 1 MW. Årsproduksjon er 3,1 GWh.

Eier er Øvre Eiker Energi as.

## Referanser


## Kilder
* 
* NVE vannkraftdatabase
Kongregasjonen for ritene

**Kongregasjonen for ritene** var en kongregasjon i den romerske kurie, opprettet den 22. januar 1588 av pave Sixtus V og oppløst av pave  Paul VI den 8. mai 1969.

Kongregasjonen hadde ansvar for tilsynet med messeliturgi og sakramentsforvaltning, samt med helligkåringeprosesser. Med Paul VIs kuriereform ble disse oppgavene fordelt mellom Kongregasjonen for helligkåringer og Kongregasjonen for gudstjenesten og sakramentsordningen.

Rituskongregasjonens sekretær, den nest høyeste embedsmannen der, var i en periode pavens personlige sakristan.

## Prefekter (ufullstendig)
*Flavio Chigi (1759 – 1771)
*Giulio Maria della Somaglia (1800 – 1814)
*Giorgio Doria Pamphilj Landi (1821 – 1837)
*Carlo Maria Pedicini (1837 – 1843)
*Ludovico Micara, O.F.M.Cap. (1843 – 1844)
*Luigi Emmanuele Nicolo Lambruschini, B. (1847 – 1854)
*Costantino Patrizi Naro (1854 – 1860)
*Luigi Bilio, B. (1876 – 1877)
*Tommaso Martinelli, O.S.A. (1877 – 1878)
*Domenico Bartolini (1878 – 1886)
*Angelo Bianchi (1887 – 1897)
*Carlo Laurenzi (1889 – 1895)
*Camillo Mazzella, S.J. (1897 – 1900)
*Gaetano Aloisi Masella (1899 – 1902)
*Domenico Ferrata (1900 – 1902)
*Serafino Cretoni (1903 – 1909)
*Luigi Tripepi (1903 – 1906)
*Sebastiano Martinelli, O.S.A. (1909 – 1918)
*Scipione Tecchi (1914 – 1915)
*Antonio Vico (1915 – 1929)
*Camillo Laurenti (1929 – 1938)
*Carlo Salotti (1938 – 1947)
*Clemente Micara (1950 – 1953)
*Gaetano Cicognani (1953 – 1954)
*Arcadio María Larraona Saralegui, C.M.F. (1962 – 1968)
*Benno Gut, O.S.B. (1967 – 1969)

## Eksterne lenker
* Catholic Encyclopedia
* Catholic-Hierarchy
Dagsrevyen 21

***Dagsrevyen 21*** er et norsk nyhetsprogram som har gått på NRK1 siden 19. august 2002. Programmet hadde eksistert som en mindre nyhetssending i flere år i forkant av programmet Redaksjon 21. Programmet ble til et fullverdig programkonsept som følge av nedleggelsen av samme program.  

Programmet går mandag til torsdag og inneholder også Norge i dag, sport og værmelding i tillegg til ordinære nyheter. Sendingen går, som navnet sier, klokken 21.00, og har en halvtimes varighet.  

Sendingen produseres av distrikts- og nyhetsdivisjonen i NRK (NYDI). 

## Studio
*[[Dagsrevyen]]*, *Dagsrevyen 21* og *[[Kveldsnytt]]* sendes fra ett felles studio på Marienlyst i Oslo. Studioet har blitt endret flere ganger, men har i det siste for det meste bestått av NRK-blått. I august 2007 endret NRK alle sine nyhetsstudioer og vignetter. I denne endringen ble det innlemmet rødt i tillegg til fortsatt en stor del blått, men nå lysere blåfarge en tidligere.

## Referanser


## Eksterne lenker
*
Indore

**Indore** (hindi:  ) er en by i India. Byen er distriktshovedstad i Indore (distrikt) som ligger i delstaten Madhya Pradesh. Indore er den største byen i delstaten og hadde 1 837 041 innbyggere i 2005. Indore har en del bomullsindustri, sementindustri og papirindustri. Byen har mange vakre palasser. Indore ble grunnlagt på 1700-tallet av offiser Malhar Rao Holkar. Byen var hovedstad i fyrstestatenIndore fra 1818—1948. I 1818 kom byen under britisk kontroll.

Indore ligger i det sentrale India i et høylandsområde ved elvene Sarasvati og Khan, som er sideelver til elven Shipra.

## Historie
Byens første navn var Indreshwar, oppkalt etter Indreshwar-tempelet i byen. Tempelet er den eldste helligdommen i Indore, som antas å ha blitt navngitt etter sin opprinnelige beskytter, Rashtrakuta-kongen Indra III på 1000-tallet. Shiva-tempelet ble restaurert av Subedar Malhar Rao Holkar i 1741, i en tid der Indore var en handelspost og et sted for geriljaaktiviteter.

Indore var en bosetning fra slutten av 1400-tallet. Sentrum var opprinnelig en landsby ved elven, som okkuperte bredden av elven Sarasvati. Dette området er nå kjent som Juni Indore. Landsbyen vokste frem som et viktig stoppested for pilegrimer som reiste mellom de store religiøse byene Ujjain, på bredden av den hellige elven Shipra, og Omkareshwar ved bredden av elven Narmada. Senere ble det også et overnattingssted for styrker fra Mogulriket og Marathariket som hyppig flyttet sør- og nordover for å utvide kongedømmene sine.

Holkar-dynastiet var et hinduistisk Maratha-kongehus i India. Holkarene regjerte som Maratha Rajaer, og senere som Maharajaer av Indore i Sentral-India som et uavhengig medlem av Marathariket frem til 1818. Senere ble riket en fyrstelig stat under protektoratet til Britisk India.

## Bærekraft
Før 2017 var Indore på 25-plass, av 471 byer, på regjeringens renslighetsrangering. Fra 2017 ble byen kåret til landets reneste by åtte år på rad, byen er en foregangsby i India når det kommer til kildesortering og renhold av det offentlige rom. Dette har de oppnådd med intensive bevisstgjøringskampanjer, renholdskonkurranser, en rekke feiemaskiner og tusenvis av søppelkasser samt at skoleelever, religiøse ledere og lokalbefolkningen har bidratt til dugnaden. Byen er også kjent for sine bærekraftinitiativer. De har ambisiøse planer om å hovedsakelig bli forsynt med solenergi, og gjør raske framskritt mot å nå sine mål.

## Utdanning

* Daly College ble grunnlagt i 1870 av Henry Daly og er en av de eldste sampedagogiske internatskolene i verden, opprinnelig opprettet som en eksklusiv internatskole for sønner av indiske kongelige.
* Devi Ahilya Vishwavidyalaya blegrunnlagt i 1964 som University of Indore, med en rekke tilknyttede høyskoler i byen, inkludert Holkar Science College og Indore Christian College.
* Indian Institute of Technology Indore 
* Indian Institute of Management Indore.

## Kjente personer fra Indore

* Ahilyabai Holkar
* Yashwant Rao Holkar II
* Rahat Indori
* Salman Khan
* Lata Mangeshkar

## Se også

* Mahatma Gandhi Road (Indore)
* Marathariket
* Vindhyafjellene

## Referanser
CryEngine 2

**CryEngine 2** er en grafikkmotor som ble lansert i 2006 og er en forbedret versjon av CryEngine 1. Grafikkmotoren blir bare brukt i et av Cryteks-spillene, Crysis og bruker blant annet Shader Model 4, HDR, dybdeskarphet og motion blur. Den er eksklusiv til PC.

7. mars 2007 skaffet spillutvikleren Avatar Reality Inc. lisens til å bruke CryEngine 2 i metaverdenen Blue Mars.

## Referanser


## Eksterne lenker
*
Bartek Kaminski

**Bartek Obuchowicz Kaminski** (født 1977 i Polen) er en norsk skuespiller. 

Bartek Kaminski flyttet med familien sin til Kristiansand i Norge i 1983. Han er utdannet ved Statens Teaterhøgskole i Oslo, der han studerte fra 1999 til 2002 som den første polskfødte eleven ved skolen. Som skuespiller har Kaminski arbeidet blant annet ved Rogaland Teater, Trøndelag Teater, Torshovteatret, Oslo Nye Teater, Det Norske Teatret og Nationaltheatret. Han har i tillegg jobbet i Jo Strømgren Kompani i forestillingene "Departementet" og "The Society/Selskapet". Bartek Kaminski spilte hovedrollen Thomasz i NRKs serie "Kampen for tilværelsen" i 2014, og Thomas i komiserien "Hjerte til Hjerte, sesong 1", samt gjestet flere komiserier på tv bla annet "Hos Martin", "Seks som oss", "Sara og Selma" og "Nårje" . Bartek Kaminski ble nominert til komiprisen for årets gjennombrudd/beste nykommer i 2011. Han ble nominert til gullruten for beste mannlige skuespiller to år på rad, i 2015 og 2016. Og i 2016 ble han nominert til Heddaprisen for beste mannlige birolle i teaterstykket "Tilnærma lik" på Det Norske Teatret. 

## Filmografi (utvalg)
* 2006 – *[[Uro (film)|Uro]]*
* 2014–2015 – *[[Kampen for tilværelsen (norsk TV-serie)|Kampen for tilværelsen]]*
* 2020 – *[[Knutsen & Ludvigsen 2 – Det store dyret]]* (stemme)

## Eksterne lenker
* 
*  Presentasjon av Bartek Kaminski ved Oslo Nye
Aktuelt (TVNorge)

***Aktuelt*** er et norsk nyhetsprogram som gikk på TVNorge fra 1991 til 2009. Programmet besto av en lengre nyhetsoversikt, etterfulgt av sport og værmelding. Programmet ble nedlagt som følger av at TVNorge i 2009 valgte å gå over til å bli en mer rendyrket underholdningskanal. Programmet ble de siste årene sendt klokken 18.00 og 22.30 med reprise 02.00.

De første årene fra 1991 produserte kanalen nyhetene selv. I 1997 overtok den nystartede Nyhetskanalen, i 1998 TV 2 og til slutt MTV Nyheter (i 2002). I 2009 var 35 årsverk i produksjonsselskapet Mastiff engasjert i arbeidet med kanalens nyhetssendinger.

Ifølge TNS Gallup hadde kanalens nyhetssending klokken 18 et snitt på i overkant av 90&nbsp;000 seere i 2009. Mandag den 4. mai hadde nyhetssendingen klokken 22.30 hele 271&nbsp;000 seere.

Sendingene var på rundt fem minutter den første tiden, men økte etterhvert til et kvarter.

## Nedleggelse
I mai 2009 bestemte TVNorge seg for å legge ned *Aktuelt* sammen med sporten, været og *Spotlight*. Det ble da sagt at sendingene skulle slutte senhøsten 2009, men siste sending ble sendt allerede 27. september 2009. TVNorge la også ned lokal-TV-stasjonen OsloTV i 2009. Kanalens kommunikasjonsdirektør, Ditlef M. Jacobsen, begrunnet avgjørelsen med at kanalen ønsket å rendyrke sin profil som underholdningskanal, samt en stadig sterkere konkurranse blant nyhetsmediene. Han poengterte også at kanalen både hadde mindre forutsetninger og resursser til å lage tyngre nyhetssendinger, og at seertallene hadde vært sviktende det siste året. En annen grunn til at kanalen gav opp nyhetskampen var omleggingen fra analog til digitalt sendenettverk.

## Nyhetsankere (i utvalg)

## Referanser


## Eksterne lenker
* Åpningsvignett 1993
* Åpningsvignett 2008
Tonika

**Tonika** (gresk *tonos* = spenning) er en musikkteoretisk betegnelse på treklangen over grunntonen i en dur- eller mollskala. I engelskspråklig musikkteori blir navnet tonika også brukt om grunntonen i et musikkstykke og dermed ofte forvekslet med grunntonen i andre treklanger.

Navnet *tonika* går tilbake til Jean-Philippe Rameau (1683–1764) og hans begrep «l'accord tonique» («Grunntonens akkord» eller «den betonte akkorden»). Han beskrev tonikaens viktigste karaktertrekk som dens evne til å stå i sentrum av alle harmoniske spenningsfelt, omtrent som en magnet. Tonikaen og dens relaterte akkorder tonikamediant og tonikasubmediant beskrives derfor også som det tonale sentrum.

Etter at  Hugo Riemann introduserte funksjonsteorien har tonika blitt en fast definert størrelse, og står i forhold til dominant, subdominant og andre diatoniske (skalaegne) akkorder. Nesten all musikk i den europeiske og nordamerikanske klassiske musikktradisjon fra ca. 1600 til ca. 1915 er tonal i den forstand at den kan beskrives ved hjelp av funksjonsteoriens begrepsapparat. Det betyr at hver akkord kan tolkes med utgangspunkt i forholdet til tonika, og at tonika vanligvis er første og siste akkord i et musikkstykke.

Det er blitt gjort forsøk på å utvide funksjonteoriens bruksområde til bluesbasert musikk som jazz og rock. Imidlertid har det vist seg vanskelig å beskrive improviserende musikk ved hjelp av et begrepssett som forutsetter at samtlige akkorder står i et  fast forhold til tonika. Det er derfor blitt vanlig å enten bruke trinnanalyse eller akkordbesifring ikke bare i blues, jazz og rock, men også til visesang og folkemusikk. Akkordbesifringen beskriver en akkord ut fra sin tersstruktur (treklang = to terser, firklang = tre terser osv.). For eksempel er en Cmaj7 en firklang som består av en C-dur treklang med en stor ters på toppen. Intervallet mellom grunntonen og øverste tonen er da en stor (= maj) septim.

Trinnanalyse gjør det samme, men gir i tillegg opplysning om akkordens stilling i forhold til tonearten. Til trinnanalysen brukes det romertall. Er tonearten C-dur, beskriver II7 en Dm7akkord, dvs. en septimakkord på toneartens andre trinn.

## Litteratur
* Bekkevold, Lisa (1988): *Harmonilære og harmonisk analyse*. Oslo: Aschehoug. ISBN 82-03-12969-2
* Kruse, Bjørn (1980): *Jazzteori – Grunnleggende prinsipper*. Oslo: Frost Music as, ISBN 978-829056022-0 
*Rameau, Jean-Philippe (1722): *Traité de l’harmonie reduite à ses principes naturels*, Paris, oversatt til engelsk
*Riemann, Hugo (1893): *Vereinfachte Harmonielehre*, London und New York, oversatt til engelsk

## Se også
* Akkordprogresjon
* Kadens
* Mediant
* Submediant
Mediant

**Mediant** eller **overmediant** beskrives i norsk musikkteori som en ren treklang som ligger en ters over hovedfunksjonen. Medianten har alltid to fellestoner med hovedfunksjonen. En eldre definisjon som ikke lenger er i bruk, beskriver tredje trinnet i en skala (det vil si en enkelttone) som mediant. Definisjonen i norsk musikkteori kolliderer på sett og vis med bruk av begrepene *mediant* og *submediant* i tysk musikkteori. Her omtales det som mediant eller submediant når en hovedfunksjon bare har én fellestone med sine respektive medianter.

## Eksempler på en mediant

Med F-Dur som utgangspunkt dannes det tre hovedfunksjoner, tonika F-Dur, subdominant B♭-Dur, og dominant C-Dur. De tilsvarende medianter er da a-moll (tonikamediant, fellestoner c og a) og d-moll (subdominantens submediant, fellestoner f og d). En mediant til dominanten finnes ikke i Dur siden treklangen som ligger en ters over dominanten i Dur, er en forminsket treklang. 

Med h-moll som utgangspunkt dannes det tre hovedfunksjoner, tonika h-moll, subdominant e-moll, og dominant F♯-Dur. Tonikamediant er da D-Dur (fellestoner f♯ og d), subdominantens mediant er G-Dur (fellestoner h og g).Når det gjelder dominantens mediant, må en ta hensyn til at dominanten i molltonearter i utgangspunkt er en molltreklang. (I praksis forekommer den imidlertid nesten alltid i Dur.) Dominantens submediant dannes fra den opprinnelige molltreklangen. I h-moll er det derfor A-Dur (fellestoner c♯ og a) som er dominantens mediant.

Bruker en tysk musikkteori som grunnlag, er det f.eks. Ass-dur og A-dur samt Ess-dur og E-dur som er submedianter eller medianter til C-dur (fellestone hhv. c, e eller g).

## Litteratur
*Oelmann, Klaus Henning (1996): *Metodiske aspekter ved undervisning av utenlandske studenter i hørelære*, Høgskolen i Tromsø, Avd. for kunstfag
*Tveit, Sigvald (2008): *Harmonilære fra en ny innfallsvinkel*. Universitetsforlaget, Oslo

## Se også
*Diatonisk funksjon
Subdominant

I funksjonsteorien er **subdominant** betegnelsen på treklangen over fjerde trinnet (kvart) i enten Dur eller moll. I C-dur er F-dur den subdominante treklangen, i c-moll er det f-moll.

Man kan også snakke om *subdominant toneart*, det vil si tonearten som tilhører subdominantens treklang. Eksempelvis er e-moll den subdominante tonearten til h-moll.

Kvintsirkelen til høyre kan blant annet brukes til å finne en tonearts subdominant. Dersom man for eksempel ønsker å finne subdominanten i C-dur tar man utgangspunkt i C (blå skrift) og går et trinn *mot* urviseren. Der vil man finne F. På samme måte er e-moll subdominanten til h-moll eller b-moll subdominanten til f-moll (rød skrift).

## Se også
* Dominant
* Mediant
* Submediant
* Tonika
Wally Yachts

**Wally Yachts** er en båtfabrikant som holder til i Monte Carlo i Monaco. Wally ble startet i 1994 av den Italienske businessmanen Luca Bassani. Wally er mest kjent for sin originale design og høye prislapp. Wally entusiaster vil si Wally har satt standarden for hvordan den moderne seilbåten kommer til å se ut i årene som kommer. Etter stor suksess med seilbåter har de også i senere tid begynt å designe motorbåter. Den meste kjente er 118 Wallypower. 

Wally er nok mest kjent for sine minimalistiske løsninger, som f.eks flush anker bortgjemt i bauen av båten og at alle tau er skjult under dekk. Nariida er 105 fot norskeid Wally og nok en av de få Wally seilbåtene man kan se i Norske farvann. 

## Eksterne lenker
* Wally Yachts Hjemmeside
* 118 Wallypower  
* Nariida
Ludvig VIII av Frankrike

**Ludvig VIII av Frankrike** *(Louis VIII)* med tilnavnet **Løven** *(le Lion)* (født 5. september 1187, død 8. november 1226usikre datoer) var konge av Frankrike fra 1223 til 1226. Han tilhørte huset Capet. Ludvig VIII ble født i Paris, som sønn av kong Filip II og Isabella av Hainaut. Han var også greve av Artois fra 1190, da han arvet grevskapet etter sin mor.

## Kronprins og motkonge i England
Kun 12 år gammel ble han i 1200 gift Blanka av Castilla som resultatet av en avtale mellom kong Filip II August av Frankrike og Blankas onkel kong Johan av England.

Som prins ledet han i 1216 en invasjon av England etter at baronene som hadde gjort opprør mot kong Johan tilbød ham den engelske tronen. Han ble utropt til konge av England i London i mai 1216. Sommeren 1216 kontrollerte Ludvig mer en halve England og den skotske kongen Aleksander II hadde anerkjent ham som sin nye overherre istedenfor Johan. Men Ludvig oppnådde aldri å bli kronet som engelsk konge.

Etter kong Johans død overga stadig flere av Ludvigs støttespillere ham til fordel for Johans sønn Henrik III. I 1217 ga Ludvig opp kampen om den engelske tronen og skrev under Lambeth-traktaten hvor gikk med på at han aldri hadde vært lovlig konge av England.

## Konge av Frankrike
Ludvig VIII etterfulgte sin far Filip II August som konge av Frankrike ved hans død 14. juli 1223. Han ble kronet samme år i Reims. Som konge førte han videre krigen mot Henrik III på fransk jord ved å angripe den engelske kongens franske besittelser. I 1226 ledet han et korstog mot grevskapet Toulouse. Toulouse var formelt sett var et len under den franske kronen, men den lokale greven Raymond VII var blitt bannlyst av den katolske kirken fordi han tolererte katarene. Felttoget ble regnet som en suksess, men fikk ingen varig betydning, bortsett fra at kongen på veien inntok byen Avignon som dermed kom til å høre under den franske kongen istedenfor den tysk-romerske keiseren. Etter hjemkomsten til Paris ble kong Ludvig syk med dysenteri, han døde 8. november 1226 i slottet i Montpensier i Auvergne. Han er gravlagt i klosterkirken Saint-Denis i Paris.

## Barn
* Filip av Frankrike (1209–1218)
* Ludvig IX av Frankrike (1214–1270)
* Robert av Artois (1216–1250)
* Johan av Frankrike (1219–1232)
* Alfons av Toulous og Poitiers (1220–1271)
* Filip Dagobert av Frankrike (1222–1232)
* Isabel av Frankrike (1225–1270)
* Karl I av Napoli (1227–1285)

## Referanser
Alfred Gruenther

**Alfred Maximilian Gruenther** (født 3. mars 1899, død 30. mai 1983) var den yngste generalmajoren under og etter andre verdenskrig (da som fire stjerners general). Han tjenestegjorde som SACEUR i Europa fra 1953 til 1956.

Han samarbeidet med blant annet Mark Clark under slaget om Monte Cassino.

## Referanser
Messiah

**Messiah** er et thrash metal band fra Sveits. Bandet ble stiftet i 1984 av Wilhelm Kuhne, Remo Broggi og Rudolf Heer. Bandet er best kjent for deres første to fullengdere *Hymn to Abramelin* og *Extreme Cold Weather*.
Messiahs debut-album, *Hymn to Abramelin*, ble gitt ut i 1986 på Chainsaw Murder Records. 
Den andre LP-en, kalt *Extreme Cold Weather* kom ut i 1987 men ble gjenutgitt tre år senere av Nuclear Blast. Den utgaven inneholdt også debuten.
Bandet fikk da en avtale med det store tyske plateselskapet Noise Records, som gav ut deres neste plate *Choir of Horrors* i 1991.
Messiah gav ut to plater til kalt *Rotten Perish* og *Underground* på Noise, men la opp på midten av 90-tallet. Bandet har senere spilt sammen og holdt en konsert, men de har bestemt seg for å ikke ha noen reuinion.

## Medlemmer
* Remo "Brogi" Broggi &ndash; gitarist (1984-1995, 2003)
* Patrick "Frugi" Hersche &ndash; bassist (1990-1994, 2003)
* Steve Karrer &ndash; trommeslager  (1990-1995, 2003)
* Andy Kaina &ndash; vokalist (1990-1994, 2003)

## Tidligere medlemmer
* Reto Wilhelm Kühne &ndash; vokalist, bassist
* Rolf Heer &ndash; trommeslager
* Christofer Johnsson &ndash; vokalist
* Andre Steiner &ndash; gitarist
* Dave Philips &ndash; bassist
* Pete Schuler &ndash; trommeslager
* VO Pulver &ndash; gitarist
* Oliver Kohl &ndash; bassist

## Album
*Hymn to Abramelin (1986)
*Extreme Cold Weather (1987)
*Choir of Horrors (1991)
*Rotten Perish (1992)
*Underground (1994)
*Fracmont (2020)

## EP
*Psychomorphia (1990)
*The Ballad of Jesus (1994)

## DVD
*20 Years of Infernal Thrashing Madness (2004)

## Referanser


## Eksterne lenker
*
Lysekthet

**Lysekthet** eller **fargeekthet** beskriver den grad av fargebestandighet som finnes i pigmenter når de utsettes for lys over tid. Enkelte malingstyper og materialer er mer lysekte enn andre, det vil si at de lysekte pigmentene tåler lys bedre og beholder fargen lenger. Lysekthet er en kvalitet eller egenskap ved et materiale eller et fargestoff på linje med holdbarhetsegenskaper som slitestyrke og værbestandighet.  

## Eksempler
Mange pigmenter skifter farge relativt fort, særlig når de utsettes for direkte sollys. Vi sier at de falmer eller blekner. Det er en mengde eksempler fra hverdagslivet der materialer varig endrer farge hvis de blir utsatt for lys over lang eller kort tid. Dette gjelder i større eller mindre grad for nesten alle slags fargestoffer.

* Rødlakkerte biler over en viss alder er ekstremt vanskelige å dellakkere uten å få synlig nyanseforskjell fordi originallakken oppbevares mørkt, mens bilen utsettes for lys.
* Både vanlige fargefotos og mer avanserte og dyrere utgaver, risikerer å blekne eller misfarges over tid. Prosessen er hurtigere når fotoet ikke oppbevares mørkt.
* Lyspåvirkning kan medføre at kunstverk, spesielt malerier, forandrer seg mer enn det bare tid alene gjør. Avanserte museer viser derfor gamle mesterverk i rom der belysningen er tilpasset, og skrues helt av når rommet ikke er i bruk. Bruk av blitz for å fotografere er strengt forbudt, også når en bare skal ta bilde av publikum.
* Interiører, tapeter, gulvtepper, gardiner og møbelstoffer endrer farge over tid.
* Trepanel og treholdig papir gulner og mørkner.

Seriøse malingfabrikker for kunstnerfarger oppgir lysekthetsgraden som en del av basisinformasjonen både i brosjyrer og på tubene. Enkelte av fargene som er i bruk, er kanskje ikke de mest lysekte, men der finnes ikke bedre alternativer.

Penner med lysekte blekk, det vil si fargestoff som ikke blekner, kalles ofte dokumentpenner og brukes blant annet til signaturer som må holde i mange år.

## Se også
* Lysaldring
* Fadeometer
Olov Grøtting

**Olov Grøtting** (født 14. september 1960) er en norsk politiker (Sp) som var ordfører i Alvdal kommune fra 2007 til 2011.

Hun var stortingsrepresentant i Familie- og kulturkomiteen fra 2009 til 2013, og har vært politisk nestleder i Hedmark Senterparti siden 2008.

Grøtting var medlem i Alvdal kommunestyre fra 1995 til 1999, og i formannskapet og kommunestyret fra 1999 til 2003. De samme vervene mens hun var ordfører i perioden 2007 til 2011, også som gruppeleder, formannskap og kommunestyre fra 2011.

Hun har bakgrunn fra reiselivet. Var deretter ansatt i Hedmark fylkeskommune fra 2001 til 2011 og arbeidet i Regionrådet for Fjellregionen. Etter dette rakk hun så vidt å starte opp i Tynset kommune som prosjektleder for "Prosjekt samhandling i Fjellregionen" (gjelder gjennomføring av samhandlingsreformen i Fjellregionen), før hun ble meldt inn til Stortinget.  

Grøtting utdannelse innen økonomi, administrasjon og offentlig ledelse fra Høgskolen i Hedmark og Karlstads universitet. 

Hun er gift og har to voksne barn. 

## Kilder
* Oversikt over direktevalgte ordførere
* https://web.archive.org/web/20121020050737/http://www.stortinget.no/no/Representanter-og-komiteer/Representantene/Representantfordeling/Representant/?perid=OLOG

## Eksterne lenker
*
Mestermøtet (TV-program TV 2)

***Mestermøtet*** er et norsk gameshow som gikk på TV 2 i 1992, 1997 og 2000. Første sesong ble ledet av Lasse Evensen og Bjørn Dæhlie, andre av Hallvard Flatland, og tredje av Frithjof Wilborn. Konseptet gikk ut på at kjente norske toppidrettsutøvere skulle konkurrere mot hverandre i diverse fysiske konkurranser.

Programmet ble en stor publikumssuksess. Premieren av 1997-sesongen ble sett av 493 000.

## Referanser
Superstars (norsk TV-program)

***Superstars*** er et norsk sportsrelatert gameshow ledet av Heidi Tjugum og Pål Gleditsch som gikk på TV3 i 1997. I dette programmet konkurrerte noen av Norges beste idrettsutøvere i uvanlige sportsgrener. Igjennom 15 øvelser skulle de testes i styrke, hurtighet, utholdenhet og presisjon. Vinneren ble titulert «Årets Superstar» og fikk 300&nbsp;000 kr. Programmet gikk på tirsdager.

48 norske idrettsutøvere deltok i programmet (halvparten menn og kvinner). Hver deltager fikk opptil 10&nbsp;000 kroner for å stille til start. Opptakene ble gjort i løpet av en uke i juli, på Mellbystrand i Sverige. 

Programmet var TV3s storsatsing høsten 1997.

## Seertall
Programmet ble ingen seersuksess. Det ble i snitt sett av ca. 115&nbsp;000, mens finalen, som var den mest sette episoden, ble sett av 181&nbsp;000.  

*Superstars* ble oppfattet som en konkurrent til det langt mere suksessfulle *[[Mestermøtet (TV-program TV 2)|Mestermøtet]]*, som gikk på TV 2. 

## Referanser
St. Carolus sykehus

**St. Carolus sykehus** var et privat sykehus opprettet av St. Carolus Borromeussøstrenes kommunitet i Molde. Fire søstre begynte med et enkelt hospital i St. Sunniva menighets prestebolig i 1925. I desember 1934 kunne de imidlertid innvie et nytt og tidsriktig sykehus i funksjonalistisk pussarkitektur på Reknes med operasjonsavdeling og røntgenanlegg. Sykehuset samarbeidet med Reknes sanatorium om behandling av tuberkuløse.

I etterkrigstiden fungerte sykehuset som fødestue for byens befolkning, og den senere statsminister Kjell Magne Bondevik og forfatteren Knut Ødegård er blant de som ble født der. Fra 1955 hadde sykehuset også en egen øre-, nese-, halsavdeling.

Møre og Romsdal fylkeskommune kjøpte sykehuset i 1968, og gjorde det til en avdeling av Fylkessjukehuset i Molde. I 1995 ble avdelingene på St. Carolus flyttet og samlokalisert med de andre somatiske avdelingene ved det daværende Fylkessjukehuset i Molde på Lundavang. Bygningen huser i dag en avdeling av Statens vegvesen, en privat tannklinikk og Distriktstannklinikken for Molde kommune.
Akvariet i Barcelona

**Akvariet i Barcelona** (katalansk: **Aquàrium de Barcelona**) er et akvarium på Moll d'Espanya i Port Vell i den katalanske byen Barcelona. Det har 35 forskjellige akvarier med 11 000 forskjellige dyr fordelt på 450 arter, og en 80 meter lang undervannstunnel med haier og en rekke andre fiskearter som svømmer rundt.

Akvariet har over 100 ansatte. Det har blitt besøkt av over 30 millioner mennesker siden det ble åpna 8. september 1995. Akvariet er en del av Aspro-gruppa.
## Referanser


## Eksterne lenker
*
Reknes sanatorium

**Reknes sanatorium for [[tuberkulose|tuberkuløse]]** i Molde var Norges første statlig drevne sanatorium og ble etablert i 1898   som et såkalt *tæringshospital* med 72 senger i de nyeste bygningene til det tidligere leprahospitalet. Per 1926 var kapasiteten utvidet til 86 senger; i tillegg hadde sanatoriet plass til 15 såkalte ambulerende pasienter, det vil si dagpasienter som selv sørget for overnattingssted i Molde. I 1916 åpnet Reknes barnesanatorium, med plass til 23 pasienter. Barnesanatoriet var bygget for midler bevilget av Nationalforeningen mot tuberkulosen.

Sanatoriet var i drift frem til 1960, da det nye Fylkessjukehuset i Molde åpnet på Lundavang og lungeavdelingen der overtok pasientene.

Reknes sanatorium lå i de samme bygningene som tidligere Reknes hospital. Sykehuset hadde egen gravplass i området der krysset Sandvegen/Bjørnstjerne Bjørnsons veg ligger i dag.

Maleren Henrik Rom var blant pasientene på Reknes sanatorium. En av stifterne av Den norske lægeforening, Edvard Kaurin, var overlege ved sykehuset.

## Referanser
Randmorene

**Randmorener** er en ryggformet moreneavsetning som er blitt dannet langs kanten av en isbre ved stillstand eller framrykk av brefronten. De kalles *endemorener* når de er avsatt foran brefronten og *sidemorener* når de er avsatt i en dalside ved siden av breen. Andre betegnelser er *morenerygg* og *israndavsetning*. De består av usortert materiale som har blitt transportert av breen.

Av de forskjellige typene randmorener er endemorenene de mest synlige. Flere voller viser hvor langt breen har trengt frem til ulike tider. De ulike *trinnene* kan identifiseres og dateres, og de har gjerne navn etter bestemte lokaliteter, f.eks. Tjøme-Hvaler-trinnet.

De yngste randmorenene er små og er lett synlige foran dagens isbreer. I Norge kan man finne 6-7 endemorener framfor en bre. Har breen gått fram i en dal (dalbre), har endemorenen gjerne form som en halvsirkel. Mange innsjøer er oppdemt av endemorener (bresjø). Etter siste istid ble store rygger dannet på bunnen av fjorder.

På 1700-tallet ble det dannet mange endemorener som i dag ligger mange kilometer fra dagens brefront, for eksempel framfor flere utløpere fra Jostedalsbreen.

Briksdalsbreen gikk i perioden 1987–1996 fram 400 meter. Fra 1996 har den gått tilbake 100 meter.

## Forskningshistorie
Geologen Theodor Kjerulf var den første som beskrev de store kvartærgeologiske løsmassene på Østlandet som avsetninger fra istiden.

## Referanser


## Litteratur
*Ole G. Karlsen: Delta. Naturgeografi for den videregående skolen. 1981
*Ole G. Karlsen: Ei verd av is. Oslo 1992
*Israndlinjer i Norden. TemaNord 1998. bokhylla.no
*Theodor Kjerulf: Istiden. København 1876. bokhylla.no 

## Se også
* Raet
Warblade

**Warblade** er et shareware 2D shooterspill for hvor spilleren styrer et romskip på jakt etter å eliminere aliens. Det er hovedsakelig basert på 1980- tallets Galaga og Deluxe Galaga, som da var å finne på spillkonsollen Amiga. Spillet er laget av Edgar Vigdal.

## Eksterne lenker
*Warblades hjemmeside 
*Fanside
*Fansiden: Bonusinfo
*Fansiden: Rangeringsinfo
Canal M

**Canal M** var en norsk shoppingkanal som eksisterte fra 1997 til 1999. Jarl Goli og Thomas Leikvoll var blant programlederne. Canal M sendt på samme frekvens som NRK2 og sendte utelukkende på formiddager og natt, når NRK2 ikke hadde sendinger (kl 01:00-17:00). De sendte fra London.

Kanalen solgte alt fra støvsugere og kasseroller til videokasetter og bøker.

Canal M var eid av Nordic Shopping Channel (som igjen var eid av TV 2 og Telenor).

Den ble vedtatt nedlagt den 19. februar 1999 grunnet lav inntjening.

## Se også
*Liste over norske TV-kanaler

## Referanser
Den norske Bankforening

**Den norske Bankforening** var en norsk næringsorganisasjon for banker. Foreningen ble stiftet i 1915. Den opphørte etter at Den norske Bankforening og Norges Forsikringsforbund gikk sammen om å danne Finansnæringens Hovedorganisasjon med virkning fra 1. januar 2000. Fra 1. januar 2010 etablerte Finansnæringens Hovedorganisasjon og Sparebankforeningen Finans Norge.

## Formenn
*N. Kielland Torkildsen (1915-1915)

## Kilder
*
Presisjonsorientering

**Presisjonsorientering**, eller **Pre-O**, er en gren innen orientering som er integrert for funksjonsfriske og bevegelsehemmede. Løypene skal gå langs stier eller veier som er tilgjengelig for rullestol. I terrenget langs løypa er det plassert et antall poster, som skal løses korrekt. På en normal post er det plassert et antall skjermer, og man skal bestemme hvilken (om noen) som er riktig ifølge kart og postbeskrivelse. Det finnes også enskjermsposter, hvor deltageren skal bestemme hvilken (om noen) av flere postbeskrivelser som er korrekt. Plasseringen avgjøres av antall riktig løste poster, og deretter av tiden på spesielle «tidsposter», hvor tiden benyttet til løsning av oppgaven blir målt.

Internasjonalt benyttes betegnelsen Trail-O.

## Referanser


## Eksterne lenker
* Presisjonsorientering hos Norges Orienteringsforbund
Smaragdgrønt

**Smaragdgrønn** er navn på en kunstnerfarge, der pigmentet er en kromoksidhydrat som i rett kornethet gir en intens grønnfarge. Den selges også under navnet *viridian* eller under fransk navn *vert emeraud*.

Kromoksiden er et av de mer lysekte pigmentene, og brukes derfor også til blandinger.

Pigmentet, blandet i vanlig linolje gir en transparent virkning. Tilsetning av fyllstoffer og/eller hvitt, resulterer i varianter vi kaller eplegrønn eller med gult: vårgrønn eller andre navn.

## Kilder
Kilde:  Jaxtheimer, Bodo W: *Den store tegne- og maleboken*, s.408, norsk utgave J. W. Cappelens forlag 1967
Hemmelighetene i B-by

***Hemmelighetene i B-by*** er en norsk komi-, krim- og dramaserie av og med teatergruppa Tramteatret som gikk på NRK i 1982. Serien ble vist i barne- og  ungdomsprogrammet ''Halvsju''. Regien var ved Sigve Bøe, mens manus var ved Terje Nordby.

## Handling
Handlingen foregikk i den oppdiktede byen «B-by» (innspilt på Kampen i Oslo) og tok for seg problemer med narkotika og rusproblematikk blant ungdom. Serien var laget for barn og unge, og det alvorlige budskapet var pakket godt inn slik at det ble mer forståelig for målgruppen. Ord eller bilder av konvensjonell narkotika eller rusmidler ble derfor aldri nevnt eller vist. Ernst Bernt var imidlertid avhengig av stangselleri. Likevel var musikk, humor og intens spenning det som gjorde serien populær.

Hovedrolleinnehaverne i serien er Magne Bruteig (Ernst Bernt) og Anne Nyutstumo (Kameliadamen), som sammen kjemper mot skurkene i B-by.

## Om serien
Rollene var hovedsakelig fordelt på Tramteaterets egne skuespillere, og flere av skuespillerne opptrådte derfor i mer enn én rolle. Tramteatret produserte også denne serien på tidlig video-/TV-utstyr (i stedet for film), men nettopp dette gav serien sitt helt spesielle uttrykk. Som i de andre produksjonene til Tramteateret var musikkinnslag en viktig del av serien, og hver episode hadde en ny sang fremført av «B-bylaget Horn og Pryl». Musikken var komponert av Anders Rogg og Arne Garvang, og ble fremført av Tramteatret.

## Roller

## Referanser

## Eksterne lenker
*
Personlig trener

**Personlig trener** (vanlig forkortet **PT**) er en trener eller treningsinstruktør som gjerne arbeider ved helsestudio og treningsstudioer og kan leies for personlig instruksjon og veiledning på timebasis.

Oppdraget til en PT er å bistå, motivere og inspirere kunder eller klienter til å nå mål innen aktivitet og helse. Arbeidet til en PT er å tydeliggjøre treningsmål og forventninger. Videre skal det utformes planer eller treningsprogram som skal gjennomføres. Disse planene skal være tilpasset klientens utgangspunkt og gi rom for både kortsiktig og langsiktig utvikling. Veiledning og rådgiving innen kosthold og ernæring kan også være del av en PTs oppdrag. 

## Referanser


## Eksterne lenker
* Utdanning.no sin yrkesbeskrivelse av personlig_trener
.example

**.example** er et reservert toppnivådomene som ikke er beregnet for faktisk bruk i det globale Domain Name System (DNS). Det ble definert i juni 1999 av RFC 2606, sammen med .invalid, .localhost og .test.

Det fastslåtte formålet med opprettelsen av *.example* var å stille et TLD til rådighet for bruk i eksempler i dokumentasjon og annen teknisk litteratur, slik at konflikter med det globale DNS kan unngås. Det har imidlertid blitt kritisert for å ikke være «ekte nok», ettersom det er betydelig lengre enn de faktisk eksisterende TLD-ene, som med unntak av de relativt esoteriske .museum og .travel har maksimalt fire bokstaver.

## Se også
* 192.0.2.0/24 – IPv4-område reservert for dokumentasjon og eksempelkode av RFC 3330

## Kilder
* Internet Engineering Task Force (IETF): RFC 6761 Special-Use Domain Names - se kapittel 6.5, ''(publisert februar 2013)''Besøkt 18. oktober 2018
Reknes hospital

**Reknes hospital** var et leprasykehus i Molde som ble opprettet i 1713. I de første tiårene var hospitalet et rent oppbevaringssted for spedalske, mens det fra 1794 skulle være en helbredelsesanstalt. På 1700-tallet og utover på 1800-tallet var lepra, radesyke og syfilis ansett som en alvorlig trussel mot befolkningens helsetilstand. Rundt om i Norge ble pasienter med disse diagnosene behandlet på de samme institusjonene. I 1832 er sykehuset på Reknes omtalt i Norges statskalender som «**Reknæs Radesyge-Hospital**».

Blant hospitalforstanderne var Jørgen Olssen Stabel (1724), havnefogd Morten Andersen Lyng (1746), toller Pål Berents, hans enke Regina (1758), Henrik Øvre (1787–97) og hans sønn, postmester Andreas Blom Øvre (1804).

Fra 1861 var Reknes hospital én av tre statlige pleiestiftelser for spedalske og gjennomgikk i den forbindelse en modernisering. På 1890-tallet overtok Reknes sanatorium bygningene fra moderniseringen, mens de eldste fra 1716 ble revet i 1882.

Nybygget i 1861 var tegnet av arkitektene Wilhelm von Hanno og Heinrich Ernst Schirmer, det ble også tegnet og bygd et kapell.

Hospitalet brant ned i 1940.  
## Referanser
Platja de la Barceloneta

**Platja de la Barceloneta** er en strand i Barceloneta i Barcelona. Den er sammen med Platja de Sant Sebastià en av de to strendene i byen som ligger nærmest sentrum, og kan derfor bli veldig full av mennesker om sommeren. Rengjøringa av stranda begynte i slutten av 1980-åra, og den holder nå høy standard.

Rett ovenfor Platja de la Barceloneta ligger Port Olímpic, de to skyskraperne Hotel Arts og Torre Mapfre og den kjente metallfisken av kunstneren Frank Gehry. Langs hele stranda er det en rekke restauranter og uteserveringer.

Stranda er gjennomsnittlig 89 meter bred, og den er sammen med Platja de Sant Sebastià 1 100 meter lang. Grensa mellom de to strendene går ved gata Carrer Almirall Cervera.

## Eksterne lenker
* Ajuntament de Barcelona: Barceloneta
* Barcelona Tourist Guide: Strender
* Ministerio de Medio Ambiente: La Barceloneta
Platja de la Nova Icària

**Platja de la Nova Icària** er en strand i Barcelona. Den ligger mellom Port Olímpic og Platja del Bogatell, og er den stranda som ligger tredje nærmest sentrum av byen. Den er vanligvis mye roligere og ikke like overfylt som Platja de la Barceloneta, og er mer å foretrekke for dem som vil slappe av. Sammen med Platja del Bogatell er den den stranda i byen hvor folk i gjennomsnitt oppholder seg lengst tid om gangen. Platja de la Nova Icària er utstyrt for mange ulike aktiviteter, og har blant annet et lekeområde, et pingpongbord og to sandvolleyballbaner.

Stranda er 400 meter lang og 63 meter bred.

## Eksterne lenker
* Ajuntament de Barcelona: Nova Icària
* Playa de Icaria Barcelona
* Ministerio de Medio Ambiente: La Nova Icària
Lekter

**Lekter** (av nedertysk, nederlandsk: *lichter*, *lichten* som betyr «lette») er en lastepram som kan betegnes som en flytende plattform eller (laste)kasse uten eget drivverk. Moderne lektere finnes derimot både med og uten motor, med og uten ror, og med og uten kjøl. Dette er en flatbunnet båttype. Lengde i forhold til bredde varierer med bruksområde og farvann. Eldre lektertyper, som lørje (butt i begge ender) og pram, var gjerne korte og brede. Moderne lektere er derimot gjerne lange (og smale i forhold til lengden).

Elvelektere finnes på alle større elver i Europa der fallhøyden ikke er for bratt. De ble opprinnelig trukket av menn eller hester. Ned elvene drev de gjerne av seg selv, mens besetningen styrte, enten med tau fra breddene eller med en styreinnretning. I dag dyttes eller trekkes de av bukserbåter. Noen er også utstyrt med rør og egen motor, som er sterk nok til å transportere lekteren på kanalene og opp og ned elvene for egen maskin. Skrogformen er typisk flatbunnet, noe som gjør dem anvendelige i stille sjø og på grunt vann.

Siden store deler av Europa er forbundet med et kanalsystem, finnes det mange lektere, og til tider er det tett trafikk.

Flytende hoteller og restaurantbåter som en finner en del av i elver og kanaler, er bygd på samme typen skrog.

Lørjer og prammer anvendes i begrenset utstrekning i Norge i dag, men er i bruk som muddersamlere og transport til undervannsdeponier, da assistert av små slepebåter. Flytende arbeidsplattformer blir gjerne montert på lektere.

## Se også
* Holk
* Lørje
* Pram
*Skyvende bukserbåt

## Eksterne lenker
*